**AMMATILLISEN KOULUTUKSEN TUTKINTOJÄRJESTELMÄN KEHITTÄMISEN OHJAUSRYHMÄN KOKOUS**

Aika ma 29.9.2014 klo 9.03 - 10.20

Paikka opetus- ja kulttuuriministeriö, kokoushuone Venla, Meritullinkatu 1

Läsnä Mika Tammilehto, OKM, puheenjohtaja

Kirsi Kangaspunta, OKM, varapuheenjohtaja saapui klo 9.06, kohta 4

Heikki Blom, OKM saapui klo 9.22, kohta 4

Mirja Hannula, EK saapui klo 9.09, kohta 4

Maarit Kallio-Savela, Suomen Kuntaliitto ry

Sirkka-Liisa Kärki, OPH

Veli-Matti Lamppu, Suomen Yrittäjät ry

Gun Marit Nieminen, YOAL ry

Kirsi Rasinaho, SAK

Antti Seitamaa, SAKKI ry saapui klo 9.06, kohta 4

Markku Virtanen, TEM

Susanna Tauriainen, MTK ry

Inkeri Toikka, OAJ

Ville Heinonen, OKM, sihteeri saapui klo 9.22, kohta 4

Seija Rasku, OKM, sihteeri

Matti Sillanmäki, OKM

Piritta Väinölä, OKM

1. Kokouksen avaus

Puheenjohtaja Mika Tammilehto avasi kokouksen klo 9.03.

1. Esityslistan hyväksyminen kokouksen työjärjestykseksi

Hyväksyttiin esityslista kokouksen työjärjestykseksi.

1. Edellisen kokouksen muistio

Hyväksyttiin edellisen kokouksen muistio muutoksitta.

1. Opetus- ja kulttuuriministeriön asetus ammatillisen koulutuksen tutkintorakenteesta

Piritta Sirvio totesi, että tutkintojärjestelmän kehittämiseen liittyvät lait vahvistetaan tällä viikolla (vko 40). Asetukset on tarkoitus antaa ensi viikolla (vko 41). Tämä asetus annetaan samassa yhteydessä. Sirvio esitteli ammatillisen koulutuksen tutkintorakenteesta annetun asetuksen ja sen perustelumuistion keskeiset kohdat suhteessa aiempiin tutkintorakenneasetuksiin.

Keskusteltiin asetuksesta ja todettiin, että asetus on rakenteeltaan selkeä ja hyvä pohja jatkotyölle. Sovittiin, että tutkintorakenteen kehittämistarpeista keskustellaan kohdan 5 yhteydessä. Lisäksi sovittiin, että palautetta tutkintorakenneasetuksesta voi lähettää Pirittalle, Villelle ja Seijalle sähköpostitse tämän viikon ajan eli viimeistään pe 3.10.2014.

1. Suunnitelma tutkintorakenteen ja tutkintojen alakohtaisten kokonaisuuksien tarkastelusta ja tutkintojen kehittämistyön jatkamisesta

Käytiin läpi alustavaa suunnitelmaa perus-, ammatti- ja erikoisammattitutkintojen perusteiden uudistamiseksi (luonnos 25.9.2014). Keskusteltiin tutkintorakenteen ja tutkinnon perusteiden uudistamistarpeista. Keskustelussa todettiin seuraavaa:

* Tutkintorakenteen ja tutkintojen perusteiden kokonaisuudistus on tärkeä asia mm. näyttötutkintojärjestelmän kehittämisen näkökulmasta.
* Tutkintojen kokonaisvaltaisessa tarkastelussa on päästävä ripeämmin eteenpäin. On käytävä läpi koko perustutkinto – ammattitutkinto – erikoisammattitutkinto -ketju.
* Myös koulutustoimikuntien on hyvä vielä kertaalleen tarkastella oman osaamis- ja toimialansa kokonaisuutta suhteessa TUTKE2-linjauksiin. On tärkeää sitouttaa koulutustoimikunnat tutkintorakenteen kehittämiseen ja kannustaa tai jopa pakottaa muutokseen vanhan säilyttämisen sijaan. Tavoitetila on tehtävä selväksi TUTKE2-linjausten pohjalta.
* Koulutustoimikunnat ovat hyvin eri vaiheessa pohdinnoissaan. Tarvitaan projektisuunnitelma ja askelmerkit siitä, miten koko tutkintojen kokonaisuuden osalta edetään ja miten työtä johdetaan.
* Tavoitteena pitää olla tutkintojen määrän karsiminen. Tutkintorakenne on katsottava läpi kokonaisuutena ja katsottava rohkeasti, mitä voidaan karsia.
* Tarve yhdistää tutkintoja laajemmiksi kokonaisuuksiksi, joissa on osaamisaloja tai valinnaisuutta, jotka mahdollistavat erikoistumisen. Monella toimi- ja osaamisalalla tarvitaan kuitenkin vielä jatkokeskusteluja, jotta päästään yhdistämisessä eteenpäin.
* Ammatti- ja erikoisammattitutkinnot käydään läpi 2018 mennessä.
* Muutokset eivät tapahdu hetkessä, sillä kokonaisuuden ja rajapintojen tarkasteluun tarvitaan aikaa.
* Kokonaisuuksien tarkastelun on oltava osallistava prosessi ja suunnattava tulevaan. Kaikkien keskeisten sidosryhmien on voitava osallistua oman osaamis- ja toimialansa tutkintojen kehittämistyöhön.
* Myös perusteiden uusiminen vaatii työaikaa Opetushallituksessa.
* Kun kokonaisnäkemys ja tahtotila ovat selvillä, voidaan edetä vaiheittain ja aikatauluttaa käytännön muutokset ja tehdä työelämän osaamistarpeiden näkökulmasta kiireellisimmät muutokset ensin.
* Tutkintojärjestelmän pitää pystyä reagoimaan muuttuviin osaamistarpeisiin nykyistä nopeammin. Tämä on mahdollista, jos kokonaisten tutkintojen sijaan korostetaan aiempaa vahvemmin tutkinnon osien roolia osaamisen hankkimisessa ja mahdollistetaan valinnaisuuden kautta yksilölliset tutkinnot.
* Ammatillisissa tutkinnoissa olevat päällekkäiset osaamistavoitteet pitäisi karsia pois kokonaisvaltaisen tarkastelun yhteydessä.
* Luonnonvara- ja ympäristöalan tutkinnot tulisi yhdistää koulutustoimikunnan esityksen mukaisesti. Tutkintojen määrä vähenee, kun aiemmat erilliset tutkinnot olisivat jatkossa osaamisaloja, eivät erillisiä tutkintoja.
* Tekstiili- ja vaatetusalan tutkinnot tulisi yhdistää koulutustoimikunnan ja alan järjestöjen esitysten mukaisesti.
* Kotityö- ja puhdistuspalvelualan ja kiinteistöpalvelualan tutkintoihin liittyvät kysymykset ovat ratkaisematta.
* Ohjauksen tutkintoja tulisi katsoa kokonaisuutena, mutta tätä tarkastelua ei ole ehditty vielä tehdä.

Sovittiin, että TUTKE2-työryhmä tekee seuraavaan ohjausryhmän kokoukseen jäsennellyn esityksen siitä, miten erityisesti tutkintorakenteen, mutta myös tutkintojen perusteiden kehittämistyötä jatketaan eteenpäin.

1. Seuraava kokous

Todettiin, että seuraava kokous on aiemmin sovitun mukaisesti pe 21.11.2014 klo 9 - 11 opetus- ja kulttuuriministeriössä.

1. Muut asiat

Muissa asioissa Inkeri Toikka kysyi opetustoimen henkilöstön kelpoisuusvaatimuksista annetun asetuksen muuttamisesta. Piritta Sirvio totesi, että kelpoisuusasetuksen muutosta ei tehdä vielä. Asetusluonnoksesta on saatu ristiriitaista palautetta, joten se on tarkoitus lähettää vielä lausuntokierrokselle ennen asetuksen antamista.

1. Kokouksen päättäminen

Puheenjohtaja Tammilehto päätti kokouksen klo 10.20.

JAKELU ohjausryhmän jäsenet